ფარნაუთი
ფარნაუთი — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (ფშაფის თემი), აფხაზეთის ბორცვიან მთისწინეთზე. ზღვის დონიდან 320 მ, გულრიფშიდან 9 კმ, კელასურიდან (უახლოესი რკინიგზის სადგური) 13 კმ. სოფელი შეიქმნა 1948 წელს სოფლების ივანოვო-ალექსეევკას, კუჩუკსტამბულის, ორკუდუს და ნახალოვკას გაერთიანებით და შევიდა გულრიფშის სასოფლო საბჭოში. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი.